da en cs da sv sv sv de da da da da de da da da cs de da da sv da da en en da da da da da da da da da da da en en da en en nl en de da da da da cs en fr da nl da de da da de da da da sv da de da da sv da sv az da en
Jeg er Jeanette: Vi må gerne være her - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
Bag det lidt insisterende kunstnernavn, Jeg er Jeanette, står danske Jeanette Christiansen, som på sit nye album, Vi må gerne være her, nok fremstår lidt prøvende, men som ikke desto mindre er etableret på den danske musikscene. Hun er 44 år og har skrevet sange og sunget kor for og med flere danske popnavne i de sidste mange år.
Men faktisk har hun sin baggrund i gospelmusikken. Og dette sidste forekommer mig oplagt at nævne, for jeg tænker flere gange på det, når jeg hører hendes ni nye sange. Når hun eksempelvis synger sig ind igennem en sang som ”Du har svaret på alt” sender alene hendes vokale volumen og spændvidde mine tanker i retningen af gospelmusikken. I netop dén sang demonstrerer hun, at hun kan andet og mere end det konventionelle. Hun har simpelthen en klang, der er værd at bemærke.
Men ellers må jeg sige, at albummet, Vi må gerne være her, primært udfordrer mig som den lytter, jeg er – optaget af poesi og musik, teknik og æstetik. Jeg føler, at jeg støder ind i noget andet – nemlig singer-songwriterens eget, terapeutiske projekt.
Af pressemeddelelsen får jeg det indtryk, at Jeanette er offer – blandt andet for mobning. Under ét: offer. Og dét bekræftes i teksterne, som er centrale i Jeanettes sange. Følgende sætninger indgår for eksempel (sammen med flere andre, lignende sætninger) i teksterne:
”Før du fælder dom / så prøv en gang at tænk’ dig om / og hør hvad du siger / det er skarpt som papir / se hvor det svier i mig”.
”Et menneske får skrammer / når livet viser klør / (men) Jeg vil favne livet (…) løbe ud i solen / lukke lys og varme ind / åbne op og sanse.”
Der er for så vidt intet i vejen med budskabet om, at man som menneske skal tænke sig om, inden man kommenterer andres udseende eller valg i livet. Vi må vitterligt gerne være her, alle sammen. Men Jeanettes insisterende selvudviklingsprojekt bliver bare lidt for lidt eller lidt for meget, lidt for banalt eller lidt for offeragtigt.
Selv om der instrumentalt / vokalt / teknisk er gode ting at sige – især om pianistens bidrag og vokalen – så opvejer det ikke den klaustrofobiske følelse, som det også udløser at lytte til den alt for private tematik og fraværet af distance.
Genremæssigt er musikken placeret midt imellem den tekstbaserede pop og singer-songwriting’en. Udtrykket er pænt og poleret. Virksomt. Men stadig pænt og poleret. Og frem for alt: konventionelt. Og banalt. Selv om det tematisk handler om store, alment menneskelige størrelser som ensomhed, udsathed o.lign.
*** / Eget selskab / 35 min. / Også anmeldt i musikmagasinet gaffa.dk
Please follow and like us:
CD- og pladeanmeldelser, Musik Pop, Singer-Songwriter
Hans Backenroth Q: Parker’s Mood
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus